วินาศภัยใจถึง ควัก145ล้านดึงรถเข้าระบบ
สมาคมประกันวินาศภัย ทุ่มงบประมาณ 145 ล้านบาท กระตุ้นประชาชนทำประกัน พ.ร.บ.รถ
10 ส.ค. 2554

สมาคมประกันวินาศภัย ทุ่มงบประมาณ 145 ล้านบาท กระตุ้นประชาชนทำประกัน พ.ร.บ.รถ
นายพุทธิพงษ์ ด่านบุญสุต นายทะเบียน และประธานคณะกรรมการกฎหมายและกฎระเบียบ สมาคมประกันวินาศภัย เปิดเผยว่า ผลการประชุมคณะกรรมการสมาคมได้ผ่านงบประมาณปี 2554 จำนวน 145 ล้านบาท เพิ่มขึ้น 15 ล้านบาท จากปีงบประมาณ 2553 ที่ใช้งบรวม 130 ล้านบาท
ทั้งนี้ งบประมาณที่เพิ่มขึ้นส่วนใหญ่จะใช้ไปกับการประกันภัยรถยนต์จำนวน 27 ล้านบาท โดยจัดทำกรมธรรม์ประกันภัย พ.ร.บ.รถรูปแบบใหม่ ติดแถบโฮโลแกรม 3 มิติ และทำประชาสัมพันธ์ รณรงค์ให้ประชาชนที่มีรถทำประกันภัย พ.ร.บ.ให้ได้ 100% ทั่วประเทศ รณรงค์ลดอุบัติเหตุร่วมกับหน่วยงานอื่นๆ
นอกจากนี้ ยังเน้นไปกับการให้ความรู้แก่บริษัทสมาชิกหลายๆ ด้าน ครอบคลุมทุกประเด็นที่จะเกิดขึ้นในอนาคต เพื่อเตรียมความพร้อมรองรับการเปิดเสรีธุรกิจประกันภัยในปี 2558